Babelscape/SREDFM huggingface dataset:
Ghosttown

Ghosttown ονομάζεται ένα τραγούδι της Αμερικανίδας καλλιτέχνιδας Μαντόνα, το οποίο κυκλοφόρησε από το δέκατο τρίτο στούντιο άλμπουμ της, Rebel Heart. Κυκλοφόρησε στους ραδιοφωνικούς σταθμούς στις 13 Μαρτίου 2015, ως το δεύτερο σινγλ του άλμπουμ. Γράφτηκε σε τρεις μέρες από τους Μαντόνα, Jason Evigan, Evan Bogart και Sean Douglas, και παράχθηκε από Μαντόνα και Billboard. Μια ποπ μπαλάντα, εμπνευσμένη από την εικόνα μιας κατεστραμένης πόλης μετά τον Αρμαγεδδών και από το πως η επιζώντες συνεχίζουν να ζουν, με την αγάπη να είναι το μόνο πράγμα στο οποίο μπορούν να στηριχτούν. Ενθαρρυντικό κομμάτι που διαθέτει ινστρούμενταλς από εκκλησιαστικό όργανο, ντραμς και ένα μεγάλο ρεφρέν.

Κυκλοφόρησε στα iTunes για προ-παραγγελία τον Δεκέμβριο του 2014 μαζί με άλλα πέντε κομμάτια από το άλμπουμ. Έλαβε θετική ανταπόκριση από τους κρικούς που επαίνεσαν τα φωνητικά της Μαντόνα αλλά και τους στίχους του τραγουδιού, ενώ το σύγκριναν με μπαλάντες απ' τα πρώτα χρόνια της τραγουδίστριας. Εκτέλεσε το κομμάτι σε διάφορες εκπομπές σ' όλη την Ευρώπη, όπως στο "Le Grand Journal" της Γαλλίας, το "Che tempo che fa" της Ιταλίας και το "Jonathan Ross Show" στο Ηνωμένο Βασίλειο.
Τιμ Ντέιβι

Ο Τιμ Ντέιβι είναι ο Διευθύνων Σύμβουλος του BBC Worldwide και υπήρξε υπηρεσιακός Γενικός Διευθυντής του BBC, έπειτα από την παραίτηση του Τζορτζ Έντουϊστλ τον Νοέμβριου του 2012, μέχρι τον Απρίλιο του 2013, όπου ανέλαβε καθήκοντα ο Τόνι Χολ.
Γενικός Κυβερνήτης

Γενικός Κυβερνήτης (αγγλικά: "Governor-General") είναι ο τίτλος ενός αξιωματούχου που εκπροσωπεί μία κυριαρχία (μοναρχία ή δημοκρατία) σε ανεξάρτητο βασίλειο ή σε μεγάλο αποικιακό κράτος ή άλλο έδαφος που κατέχει μια μοναρχία ή δημοκρατία. Ανάλογα με την πολιτική διευθέτηση του εδάφους, ο Γενικός Κυβερνήτης μπορεί να είναι υψηλόβαθμος κυβερνήτης, ή κύριος διοικητής ανώτερος των «κοινών» διοικητών.
Φααά

Η Φααά (γαλλικά: Fa'a'ā, επίσημος γεωγραφικός κώδικας: Faaa) είναι κοινότητα στα προάστια της Παπεέτε στη Γαλλική Πολυνησία, υπερπόντια κτήση της Γαλλίας στον Ειρηνικό Ωκεανό. Η Φααά βρίσκεται στο νησί της Ταϊτής, στη διοικητική υποδιαίρεση των Νήσων Ντι Βεντ, μέρος των νήσων της Εταιρείας. Η Φααά έχει πληθυσμό 29.851 κατοίκων, γεγονός που την καθιστά τον μεγαλύτερο δήμο στην Ταϊτή και στη γαλλική Πολυνησία. Η Φααά έχει πολλά βουνά στην ενδοχώρα, που φτάνουν τα 1.500 μ. Το όρος Μαράου είναι ένα εξαφανισμένο ηφαίστειο στο εσωτερικό της. Βρίσκεται πλησίον της Μορεά. Η περιοχή της Φααά είναι 9 μ. πάνω από τη μέση στάθμη της θάλασσας κατά μέσο όρο.

Η Φααά έχει μακρά ιστορία. Ο Τζέιμς Κουκ ήρθε στην Ταϊτή στις εκστρατείες του. Η κοινότητα είναι το πολιτικό προπύργιο του ηγέτη της ανεξαρτησίας Όσκαρ Τεμαρού που έχει υπηρετήσει τρεις φορές ως πρόεδρος.
Ιωάννης Χρυσικός

Ο Ιωάννης Χρυσικός (1901 - ) ήταν Έλληνας καθηγητής Ιατρικής και υπουργός.
Αργυρή Πεδιάδα

Τοπογραφικός χαρτης της Αργυρής και των γύρω περιοχών από το Mars Orbiter Laser Altimeter του διαστημοπλοίου "[[Mars Global Surveyor]]"
Η Αργυρή Πεδιάδα ("Argyre Planitia") είναι μία μεγάλη πεδιάδα και κυκλική λεκάνη από πρόσκρουση αστεροειδούς που βρίσκεται στο νότιο ημισφαίριο του πλανήτη `Αρη. Η ονομασία της προέρχεται από ένα μυθικό νησί από άργυρο της ελληνικής μυθολογίας, που βρισκόταν στον ανατολικό ωκεανό. Της δόθηκε για πρώτη φορά σε ένα χάρτη του πλανήτη που σχεδίασε ο Ιταλός αστρονόμος Τζοβάνι Σκιαπαρέλι το 1877.

Το κέντρο της Αργυρής βρίσκεται σε αρειογραφικές συντεταγμένες 49,7 μοίρες νότιο πλάτος και 70,5 μοίρες ανατολικό μήκος. Η πεδιάδα απλώνεται μεταξύ των πλατών 35° έως 61° Ν και 27° έως 62° Δ. Η λεκάνη έχει διάμετρο περίπου 1800 χλμ. και ο πυθμένας της βρίσκεται 5,2 χλμ. κάτω από τις γύρω περιοχές: Πρόκειται για τη δεύτερη λεκάνη από πρόσκρουση στον `Αρη μετά την Ελλάδα.

Η Αργυρή δημιουργήθηκε πιθανώς κατά τη διάρκεια της χρονικής περιόδου του Ύστερου Βαρέος Βομβαρδισμού (Late Heavy Bombardment) στο Ηλιακό Σύστημα, περίπου 3,9 δισεκατομμύρια χρόνια πριν από σήμερα και ίσως είναι μία από τις καλύτερα διατηρημένες λεκάνες προσκρούσεως από εκείνη τη μακρινή εποχή. Περιβάλλεται από τραχιά οροπέδια που σχηματίζουν ομόκεντρα και ακτινικά σχήματα γύρω της, με οροσειρές όπως τα Όρη των Χαρίτων (Charitum Montes) και τα Όρη των Νηρηίδων (Nereidum Montes).

Τέσσερα μεγάλα νοάχεια φαράγγια φαίνονται να εκβάλλουν ακτινικά προς τη λεκάνη. Τα τρία από αυτά (οι κοιλάδες Surius, Dzígai και Palacopas) φιλοξενούσαν κάποτε ποτάμια που έρρεαν μέσα στην Αργυρή από τα νότια και τα ανατολικά, διασχίζοντας τις οροσειρές του χείλους της. Το τέταρτο, η Κοιλάδα Uzboi, εμφανίζεται να διαρρεόταν προς τα έξω της Αργυρής, προς τα βόρεια, στη Χρυσή Πεδιάδα. Υπάρχει και ένας μικρότερος δίαυλος εκροής, η Κοιλάδα Nia, που φαίνεται να δημιουργήθηκε μεταγενέστερα, κατά την Αμαζόνια περίοδο, μετά το τέλος των μεγάλων πλημμυρών και λιμνογενέσεων.

Ο αρχικός πυθμένας της λεκάνης είναι σήμερα θαμμένος κάτω από εύθρυπτο, χαλαρό και χονδρόκοκκο διαστρωματωμένο υλικό που ίσως είναι λιμναίο ίζημα. Δεν είναι ορατοί εσωτερικοί δακτύλιοι από την πρόσκρουση, αλλά απομονωμένοι όγκοι μέσα στη λεκάνη μπορεί να είναι υπολείμματα ενός εσωτερικού δακτυλίου.

Το νότιο χείλος της λεκάνης της Αργυρής, που σχηματίζεται από τα [[Όρη των Χαρίτων]]. Παράπλευρα βρίσκονται ελικοειδείς λοφοσειρές που θεωρούνται παγετωνικής προελεύσεως. Ο κρατήρας [[Γκάλε (αρειανός κρατήρας)|Γκάλε]] διακρίνεται στο βάθος.
Ο κρατήρας Γκάλε στο ανατολικό άκρο της Αργυρής μοιάζει πολύ από ψηλά με ένα χαμογελαστό ανθρώπινο πρόσωπο.
Douglas TBD Devastator

Το Douglas TBD Devastator ήταν μονοκινητήριο τορπιλοπλάνο βομβαρδιστικό που επιχειρούσε από τα αεροπλανοφόρα του Πολεμικού Ναυτικού των ΗΠΑ. Η ανάπτυξη του ξεκίνησε το 1934 και τα πρώτα εντάχθηκαν σε υπηρεσία το 1937. Εκείνη την περίοδο ήταν τα πιο προηγμένα αεροσκάφη της κλάσης τους στο αμερικάνικο Ναυτικό και από τα πιο εξελιγμένα παγκοσμίως. Παρόλα αυτά η εξέλιξη στον χώρο της αεροναυτικής ήταν ραγδαία εκείνη την εποχή και όταν οι Ιάπωνες επιτέθηκαν στο Περλ Χάρμπορ τον Δεκέμβριο του 1941, σηματοδοτώντας την είσοδο των ΗΠΑ στον Δεύτερο Παγκόσμιο Πόλεμο, τα TBD ήταν ήδη ξεπερασμένα τεχνολογικά.

Στις αρχικές επιχειρήσεις απέδωσαν σχετικά καλά, όμως απέκτησαν ιδιαίτερα κακή φήμη εξ αιτίας των καταστροφικά κακών τους επιδόσεων στην αεροναυμαχία του Μίντγουεϊ. Από τα 41 Devastator που απονηώθηκαν για να πλήξουν τα ιαπωνικά πλοία, ούτε ένα δεν πέτυχε να χτυπήσει κάποιο με την τορπίλη του ενώ όλα εκτός από έξι καταρρίφθηκαν από τα εχθρικά μαχητικά. Παρόλο που τα δυσμενέστατα αποτελέσματα αποδόθηκαν εν μέρει στις αστοχίες της τορπίλης Mk 13 που χρησιμοποιούσαν, αποφασίστηκε η άμεση απόσυρση των Devastator από τις μονάδες πρώτης γραμμής και η αντικατάστασή τους από Grumman TBF Avenger.
The MDNA Tour

The MDNA Tour είναι η ένατη παγκόσμια περιοδεία από την Αμερικανίδα καλλιτέχνιδα Μαντόνα, η οποία πραγματοποιήθηκε για την προώθηση του δωδέκατου στούντιο άλμπουμ της, MDNA. Η περιοδεία επισκέφθηκε την Αμερική, την Ευρώπη και την Ασία. Σηματοδότησε τις πρώτες εμφανίσεις στα Ηνωμένα Αραβικά Εμιράτα, την Ουκρανία, τη Σκωτία και την Κολομβία. Η περιοδεία είχε αρχικά προγραμματιστεί να φτάσει μέχρι την Αυστραλία τον Ιανουάριο του 2013, αλλά τελικά ακυρώθηκε. Η Μαντόνα απολογήθηκε μέσω ενός βίντεο στον επίσημο λογαριασμό της στο Youtube.

Χαρακτήρισε την περιοδεία της ως ένα "ταξίδι της ψυχής από το σκοτάδι προς το φως." Ήταν χωρισμένη σε τέσσερις ενότητες. Υ"πέρβαση", με κύριο θέμα τα όπλα και την βία. "Προφητεία," μ' ένα μείγμα χαρούμενων τραγουδιών που φέρνουν την ομόνοια. "Αρρενωπότητα/Θηλυκότητα", ένας συνδυασμός αισθησιασμού και μόδας με κλασικά τραγούδια της Μαντόνα να εκτελούνται σε στυλ γαλλικού καμπαρέ. "Λύτρωση," χαρακτηρίζεται ως ένα μεγάλο πάρτι και γιορτή. Έλαβε θετική υποδοχή από τους κριτικούς.

Κατά την διάρκεια της MDNA Tour η Μαντόνα απειλήθηκε με πολλές αγωγές, διότι η περιοδεία φλέρταρε με πολλά αμφιλεγόμενα θέματα, όπως την βία, τη σεξουαλικότητα, τα όπλα, τα ανθρώπινα δικαιώματα, το φεμινισμό, τη γύμνια και την πολιτική. Αποτέλεσε τεράστια εμπορική επιτυχία στο box office καθώς χιλιάδες εισιτήρια σε αρκετούς σταθμούς πουλήθηκαν αμέσως. Υπολογίζεται ότι το 90-95% των εισιτηρίων όλης της περιοδείας πουλήθηκαν πριν καν ξεκινήσει η περιοδεία και τα υπόλοιπα κατά τη διάρκεια. Ήταν η πιο επιτυχημένη περιοδεία της χρονιάς και η δέκατη πιο επιτυχημένη περιοδεία στην ιστορία της μουσικής βιομηχανίας. Απέφερε συνολικά 305.200.000 δολάρια από 88 συναυλίες, ξεπερνώντας την περιοδεία της Σελίν Ντιόν, "Taking Chances Tour". Αυτό έδωσε στην Μαντόνα την δεύτερη περιοδεία -από γυναίκα καλλιτέχνη- με τις μεγαλύτερες εισπράξεις. Την πρώτη περιοδεία με τις μεγαλύτερες εισπράξεις από γυναίκα καλλιτέχνη την έχει ξανά η ίδια με την Sticky & Sweet Tour. Το 2013, ονομάστηκε "Top Touring Artist" από τα μουσικά βραβεία Billboard.

Μια ξεχωριστή συναυλία με τίτλο "Madonna: Τhe MDNA Tour" προβλήθηκε από το Epix στις Ηνωμένες Πολιτείες. Η περιοδεία κυκλοφόρησε και σε live άλμπουμ, MDNA World Tour, στις 9 Σεπτέμβρίου 2013.
Ένα ασύλληπτο κορόιδο

Το Ένα ασύλληπτο κορόιδο είναι ελληνική κωμική κινηματογραφική ταινία του 1969, σε παραγωγή ΘΒ Ταινίες Γέλιου και Φίνος Φιλμ και σε σκηνοθεσία Θανάση Βέγγου, ενώ το σενάριο γράφτηκε από τον Γιώργο Λαζαρίδη. Πρωταγωνιστούν οι Θανάσης Βέγγος, Διονύσης Παπαγιαννόπουλος και Τάκης Μηλιάδης.

Η ταινία διαδραματίζεται σε μία γειτονιά της Πλάκας και αφηγείται τη ζωή ενός μπαρμπέρη, του Θανάση, ο οποίος είναι ερωτευμένος με την κόρη του Χαρούπογλου, ενός Έλληνα που συνεργαζόταν με τους Γερμανούς, στην περίοδο της Κατοχής. Ένας Γερμανός στρατηγός, ο φον Τζίφρεν, λίγο πριν φύγει από την Ελλάδα, μετά το πέρας της Κατοχής, έκρυψε θησαυρό στην αυλή του Θανάση και συνεργαζόμενος με τον Χαρούπογλου, αφότου επέστρεψε, ως τουρίστας, προσπαθούν, χωρίς να το ξέρει ο ίδιος ότι τον έχει, να του τον πάρουν. Ο Θανάσης, αφελής όπως ήταν δεν κατάλαβε τίποτα, όμως η φτωχή υπηρέτρια του Χαρούπογλου, η Ελπίδα, που τον αγαπούσε, τον βοηθάει και ο Θανάσης παίρνει εκτός από την εκδίκησή του και την Ελπίδα.
Αραβικό Σοσιαλιστικό Κόμμα Μπάαθ – Περιφέρεια Συρίας

Το Αραβικό Σοσιαλιστικό Κόμμα Μπάαθ – Περιφέρεια Συρίας (αραβικά: حزب البعث العربي الاشتراكي - قطر سوريا), επίσημα Περιφερειακός Κλάδος Συρίας, είναι νεο-Μπααθική περιφερειακή οργάνωση που ιδρύθηκε στις 7 Απριλίου του 1947 από τους Μισέλ Αφλάκ, Σαλάχ αλ-Ντιν αλ-Μπίταρ και τους οπαδούς του Ζάκι αλ Αρσούζι. Ήταν ο πρώτος περιφερειακός κλάδος του αρχικού κόμματος Μπάαθ (1947–1966), πριν αλλάξει τη στάση του υπέρ του συριακού κινήματος Μπάαθ (1966–σήμερα) μετά τη διάσπαση του 1966 εντός του αρχικού κόμματος Μπάαθ. Το κόμμα κυβερνά τη Συρία από το συριακό πραξικόπημα του 1963 που έφερε τους Μπααθιστές στην εξουσία.
Δάσος Πάφου

Το Δάσος Πάφου είναι το μεγαλύτερο κρατικό δάσος της Κύπρου. Η έκταση του ανέρχεται σε 600 τ.χλμ, επιφάνεια που αποτελεί το 6.5% της συνολικής έκτασης του νησιού. Καλύπτει ολόκληρο το δυτικό τμήμα της οροσειράς του Τροόδους και αποτελείται κυρίως από δάση Τραχείας Πεύκης με υπόστρωμα την θαμνώδη ενδημική Λατζιά. 

Ανακηρύχθηκε σε κύριο κρατικό δάσος, όπως και όλα τα μη ιδιόκτητα δάση του νησιού, από τους Βρετανούς ενώ με διάφορους νόμους περιορίστηκε η εκμετάλλευσή του. Το δάσος περιορίστηκε και απειλήθηκε από πυρκαγιές την δεκαετία του 1960 λόγω της πολιτικής αστάθειας, και κατά την τουρκική εισβολή στην Κύπρο το 1974. Ωστόσο η Κυπριακή Δημοκρατία έχει υιοθετήσει διάφορα μέτρα για την προστασία του, και έχουν γίνει εκτεταμένες προσπάθειες αναδάσωσης.

Το Δάσος Πάφου είναι το μοναδικό ενδιαίτημα του επαπειλούμενου κυπριακού αγρινού ("Ovis orientalis ophion"). Ο εκτιμώμενος πληθυσμός του αγρινού ήταν 25 άτομα το 1884, ενώ το 1992 ήταν περίπου 1200 άτομα, και έχει έκτοτε πιθανώς αυξηθεί περαιτέρω.
Dassault Mirage G

Το Dassault Mirage G ήταν γαλλικό διθέσιο αεριωθούμενο μαχητικό αεροσκάφος με πτέρυγες μεταβλητής γεωμετρίας. Αναπτύχθηκε από την Dassault Aviation στα τέλη της δεκαετίας του 1960 και εξελίχθηκε στα μαχητικά πολλαπλών ρόλων Mirage G4 και Mirage G8 που μπορούσαν να χρησιμοποιηθούν σαν αναχαιτιστικά αλλά είχαν την δυνατότητα να πλήξουν στόχους με πυρηνικά όπλα. Παρόλο που κατασκευάστηκαν πρωτότυπα και έγιναν δοκιμές, ολόκληρο το πρόγραμμα ανάπτυξης ακυρώθηκε την δεκαετία του 1970 χωρίς να ενταχθεί σε παραγωγή.
How to Get Away with Murder

Το How to Get Away with Murder είναι αμερικάνικη δραματική τηλεοπτική σειρά η οποία έκανε πρεμιέρα στο ABC στις 25 Σεπτεμβρίου του 2014. Η σειρά δημιουργήθηκε από τον Πίτερ Νόγουολκ, με παραγωγό την Σόντα Ράιμς και διανομέα το ABC Studios. Η Βαϊόλα Ντέιβις πρωταγωνιστεί στο ρόλο μιας καθηγήτριας νομικής ενός αριστοκρατικού πανεπιστημίου της Φιλαδέλφειας, η οποία μαζί με τέσσερις μαθητές της, εμπλέκονται σε μια πλοκή δολοφονίας. Η σειρά στην Ελλάδα και στην Κύπρο προβάλλεται από το Fox Life και το Netflix.

Το καστ της σειράς απαρτίζεται από την Βαϊόλα Ντέιβις ως Ανναλίζ Κίτινγκ, τον Άλφρεντ Ένοχ, τον Τζακ Φαλάχι, την Άτζα Ναόμι Κινγκ, τον Ματ ΜακΓκόρι και την Κάρλα Σόουζα ως τους μαθητές της, τον Τσάρλι Γουέμπερ και την Λίζα Βάιλ ως τους βοηθούς της, την Κέιτι Φίντλεϊ ως την πελάτισσα της, και τον Μπίλι Μπράουν ως ντετέκτιβ της αστυνομίας.

Αν και το ABC συνήθως δεν ανακοινώνει τις επίσημες ανανεώσεις τους μέχρι την Παρασκευή πριν από τα upfront τον Μάιο, η σειρά ανανεώθηκε για μια δεύτερη σεζόν για τη σεζόν 2015-16 με ένα promo που προβλήθηκε μετά το φινάλε της πρώτης σεζόν και μια προηγούμενη δήλωση της Βιόλα Ντέιβις επιβεβαιώνοντας επίσης την ανανέωση κατά το τέλος των γυρισμάτων για την πρώτη σεζόν. 

Στις 10 Φεβρουαρίου του 2017, το ABC ανανέωσε τη σειρά για την 4η σεζόν, η οποία έκανε πρεμιέρα στις 28 Σεπτεμβρίου του 2017.
Έντμοντον Ντρίλερς (1979-1982)

H Έντμοντον Ντρίλερς (1979-1982) ήταν μια καναδική ποδοσφαιρική ομάδα που συμμετέχει στο North American Soccer League. Είχε ομάδα ποδοσφαίρου και ομάδα φούτσαλ. Ιδρύθηκε το 1979 και διαλύθηκε το 1982. Έδρα της ομάδας ήταν το Commonwealth Stadium, χωρητικότητας 42500 θεατών.
Σεντσέν ΦΚ

Η Σεντσέν ΦΚ είναι μια επαγγελματική ποδοσφαιρική ομάδα από το Σεντσέν, Γκουανγκντόνγκ. Ιδρύθηκε στις 26 Ιανουαρίου 1994. Έδρα της ομάδας είναι το Bao'an Stadium, χωρητικότητας 40000 θεατών. Συμμετέχει στην China League One ενώ έχει αρκετές συμμετοχές στην Chinese Super League.
Ουσαμπάρα Όρη

Τα Ουσαμπάρα Όρη "(Usambara Mountains)" είναι μια οροσειρά στη βορειοανατολική Τανζανία, μήκους 90 περίπου χιλιόμετρων και κυμαίνονται σε πλάτος 30-50 χιλιόμετρα. Αποτελούν μέρος των Όρων της Ανατολικής Αψίδας "(Eastern Arc Mountains)", τα οποία εκτείνονται από την Κένυα, μέσω της Τανζανίας και είναι ένα σημαντικό σημείο βιοποικιλότητας. Η περιοχή είναι προσβάσιμη από τις πόλεις του Λουσότο "(Lushoto)" από τα Δυτικά και του Αμάνι "(Amani)" από τα Ανατολικά. Τα Ουσαμπάρα χωρίζονται σε δύο υπο-περιοχές, τη Δυτική Ουσαμπάρα και την Ανατολική Ουσαμπάρα. Η Ανατολική Ουσαμπάρα είναι πιο κοντά στην ακτή, λαμβάνει περισσότερες βροχοπτώσεις και είναι σημαντικά μικρότερη από τη Δυτική Ουσαμπάρα.
Γκουοάν Πεκίνου

Η Γκουοάν Πεκίνου είναι μια επαγγελματική κινεζική ποδοσφαιρική ομάδα από το Πεκίνο. Συμμετέχει στην Chinese Super League. Ιδρύθηκε το 1951. Έδρα της ομάδας είναι το Workers Stadium χωρητικότητας 66.161 θεατών. Έχει κατακτήσει 1 πρωτάθλημα (2009), 3 κύπελλα (1996, 1997, 2003) και 2 σούπερ καπ (1997, 2003).
Ρούδι Ροδρίγκες

Η Ρούδι Ροδρίγκες ("Ruddy Rodríguez") ισπανική : [ˈruði roˈðɾiɣes], είναι μια πρώην Μις Βενεζουέλα, ηθοποιός, μοντέλο και επιχειρηματίας. Γεννημένη στο Ανάκο, Ανσοάτεγκι, κόρη του βενεζουελανού Πέδρο Χοσέ Ροδρίγκες και της ιταλίδας Λουτσία ντε Ρίτα, ο αδελφός της είναι Ρομάνο και η αδελφή της είναι Ρίνα. Εκπροσώπησε την Βενεζουέλα στο διαγωνισμό Μις Κόσμος 1985 στην Αγγλία όπου κατέκτησε στις 7 κορυφαίες.
Έκανε 4 ημερολόγια (1992, 1993, 1994 και 1995), όντας η πρώτη βενεζουελανή ηθοποιός της οποίας τα ημερολόγια πωλήθηκαν σε άλλες χώρες: Βενεζουέλα, Ισημερινός, Περού, Κολομβία και Ρωσία.

Προώθησε μια φορά μια σειρά μαγιό. Η Ροδρίγκες προωθεί τώρα τη δική της σειρά καλλυντικών. Έχει ανοίξει πέντε καταστήματα: δύο στο Καράκας, ένα στη Βαλένσια, ένα στη Σιουδάδ Γκουαγιάνα και ένα στην Μπογκοτά, γνωστή ως «Ruddy Rodriguez Cosmetics». Έχει ανοίξει πέντε καταστήματα. Περισσότερα καταστήματα προγραμματίζονται για τη Βενεζουέλα, την Κολομβία, τον Ισημερινό και το Μαϊάμι.
ΦΚ Καϊράτ

Η ΦΚ Καϊράτ () είναι ποδοσφαιρική ομάδα από το Καζακστάν από την πόλη Αλμάτι. Συμμετέχει στο Πρωτάθλημα ποδοσφαίρου Καζακστάν. Ιδρύθηκε το 1954. Έδρα της ομάδας είναι το Central Stadium, χωρητικότητας 23.804 θεατών. Έχει κατακτήσει 3 φορές το πρωτάθλημα (1992, 2004, 2020) και 7 φορές το κύπελλο (1992, 1996, 1999, 2001, 2003, 2014, 2015, 2017, 2018).
Ανδρέας Κωστήρης

Ο Ανδρέας Κωστήρης ( 1897- ;) ήταν Έλληνας δικαστικός (αρεοπαγίτης) και υπουργός.
Αραβικό Κίνημα Μπάαθ

Το Αραβικό Κίνημα Μπάαθ (αραβικά: حركة البعث العربي, κυριολεκτικά: Αραβικό Κίνημα Ανάστασης ή Αραβικό Κίνημα Αναγέννησης), ήταν Μπααθιστικό πολιτικό κίνημα, προγενέστερο του Αραβικού Σοσιαλιστικού Κόμματος Μπάαθ. Η αρχική ονομασία του κόμματος ήταν "Αραβικό Κίνημα Ιχιά" (Harakat al-Ihya al-'Arabi, κυριολεκτικά μεταφράζεται ως "Αραβικό Ανανεωτικό Κίνημα"), μέχρι το 1943, όταν υιοθέτησε το όνομα «Μπάαθ». Ιδρύθηκε το 1940 από τον Μισέλ Αφλάκ. Οι ιδρυτές του, Αφλάκ και Μπιτάρ αμφότεροι σχετίζονταν με την Εθνικισμός και Σοσιαλισμός.
Rebel Heart Tour

Η Rebel Heart Tour είναι η δέκατη παγκόσμια περιοδεία της Αμερικανίδας τραγουδίστριας - τραγουδοποιού Μαντόνα, για τη προώθηση του δέκατου τρίτου studio άλμπουμ της, Rebel Heart. Ξεκίνησε στις 9 Σεπτεμβρίου από το Μόντρεαλ στην Αμερική, πέρασε απ' όλη την Ευρώπη έως τη Σκωτία στις 20 Δεκεμβρίου 2015 όπου έληξε το ευρωπαϊκό μέρος συνεχίζοντας σε Ασία και Ωκεανία.
Αραβικό Σοσιαλιστικό Κόμμα Μπάαθ – Περιφέρεια Ιράκ

Το Αραβικό Σοσιαλιστικό Κόμμα Μπάαθ – Περιφέρεια Ιράκ (αραβικά: حزب البعث العربي الاشتراكي في العراق), επίσημα Περιφερειακός Κλάδος Ιράκ, είναι ένα περιφερειακό παράρτημα του αραβικού μπααθιστικού πολιτικού κόμματος που ιδρύθηκε το 1951 από τον Φουάντ αλ-Ρικάμπι. Ήταν μέρος του αρχικού κόμματος Μπάαθ (1951-1966), αλλάζοντας τη στάση του υπέρ του ιρακινού κινήματος Μπάαθ, μετά τη διάσπαση του κόμματος Μπάαθ το 1966.
ΑΝ Αλκορκόν

Η ΑΝ Αλκορκόν είναι ισπανική ποδοσφαιρική ομάδα από το Αλκορκόν, Κοινότητα της Μαδρίτης. Ιδρύθηκε το 1971. Έδρα της ομάδας είναι το Estadio Municipal de Santo Domingo χωρητικότητας 6000 θεατών. Από την περίοδο 2009-10 συμμετέχει στη Σεγούντα Ντιβιζιόν.
ΚΝ Ελντένσε

Η ΚΝ Ελντένσε είναι μια ισπανική ποδοσφαιρική ομάδα από την Elda, στην αυτόνομη Βαλενθιανική Κοινότητα. Ιδρύθηκε το 1921. Έδρα της ομάδας είναι το Estadio Municipal Nuevo Pepico Amat χωρητικότητας 4036 θεατών. Συμμετέχει στη Σεγούντα Ντιβιζιόν Β' ενώ μετρά 5 συμμετοχές στη Σεγούντα Ντιβιζιόν.
ΚΝ Κοντάλ

H ΚΝ Κοντάλ ήταν μια ισπανική ποδοσφαιρική ομάδα από την Βαρκελώνη, στην αυτόνομη κοινότητας της Καταλονίας. Είχε ιδρυθεί το 1934 και διαλύθηκε το 1970. Έδρα της ομάδας ήταν το "Καμπ ντε Λες Κορτς", χωρητικότητας 25000 θεατών. 

Αρχικά είχε ιδρυθεί με το όνομα Λα Εσπάνια Ιντουστριάλ. Εικοσιδύο χρόνια αργότερα μετονομάστηκε σε ΚΝ Κοντάλ. Από το 1956 έως το 1961 συμμετείχε στις Πριμέρα Ντιβιζιόν και Σεγούντα Ντιβιζιόν. Η περίοδος 1956-57 ήταν η μοναδική που συμμετείχε στην ανώτατη κατηγορία, τερματίζοντας στη 16η και τελευταία θέση.

Το 1970 συγχωνεύθηκε με την Atlètic Catalunya σχηματίζοντας την Μπαρτσελόνα Β, η οποία αποτελεί την εφεδρική ομάδα της Μπαρτσελόνα
Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1934
ΚΦ Μπαδαλόνα

Η ΚΦ Μπαδαλόνα είναι μια ισπανική ποδοσφαιρική ομάδα από την Μπαδαλόνα, στην αυτόνομη κοινότητα της Καταλονίας. Ιδρύθηκε το 1903. Έδρα της ομάδας είναι το Camp del Centenari, χωρητικότητας 1000 θεατών. Συμμετέχει στην Σεγούντα Ντιβιζιόν Β'. Μετράει 14 συμμετοχές στην Σεγούντα Ντιβιζιόν (1934–36, 1939–41, 1947–52, 1963–68).
Ρεάλ Αβιλές

Η Ρεάλ Αβιλές είναι μια ισπανική ποδοσφαιρική ομάδα από την πόλη Αβιλές, Αστούριες. Ιδρύθηκε το 1903. Έδρα της ομάδας είναι το Nuevo Román Suárez Puerta χωρητικότητας 5400 θεατών. Συμμετέχει στη Σεγούντα Ντιβιζιόν Β', την οποία έχει κατακτήσει 1 φορά (1989-90). Μετράει 13 συμμετοχές στην Σεγούντα Ντιβιζιόν και 18 στη Σεγούντα Ντιβιζιόν Β'.
Νικόλαος Μπρούμας

Ο Νικόλαος Μπρούμας (; - 4 Δεκεμβρίου 1980) ήταν Έλληνας στρατιωτικός και διπλωμάτης. Την περίοδο της δικτατορίας ήταν πρεσβευτής της Ελλάδας στις ΗΠΑ και στο Λονδίνο.
Είχε δεχτεί απειλές για τη ζωή του το 1973.

Υπηρέτησε ως υπαρχηγός του ΓΕΕΘΑ. Αποστρατεύτηκε με το βαθμό του Αντιστρατήγου. Απεβίωσε ξαφνικά το 1980.
ΚΠ Μέριδα

Η ΚΠ Μέριδα ήταν μια ισπανική ποδοσφαιρική ομάδα από την Μέριδα (Ισπανία), στην αυτόνομη κοινότητα της Εξτρεμαδούρα. Ιδρύθηκε το 1912 και διαλύθηκε το 2000. Έδρα της ομάδας ήταν το Estadio Romano χωρητικότητας 14600 θεατών. Συμμετείχε δύο φορές στην Πριμέρα Ντιβιζιόν (1995-96, 1997-98), 7 φορές στην Σεγούντα Ντιβιζιόν, 3 στην Σεγούντα Ντιβιζιόν Β' και 37 στην Tercera División.
Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1912
Προγκρές Μ-1

Το Προγκρές Μ-1 ήταν σοβιετικό μη επανδρωμένο διαστημόπλοιο που εκτοξεύθηκε το 1989 για να ανεφοδιάσει τον διαστημικό σταθμό Μιρ. Ήταν το δέκατο όγδοο από τα συνολικά 64 διαστημόπλοια αυτού του τύπου που επισκέφθηκαν τον Μιρ καθώς και το πρώτο της σειράς Προγκρές-Μ που εκτοξεύθηκε στο διάστημα. Εκτός από τον εξοπλισμό για την διεξαγωγή επιστημονικών ερευνών, μετέφερε στον σταθμό τρόφιμα, νερό, οξυγόνο και καύσιμα για την ρύθμιση της τροχιάς του σταθμού και την πραγματοποίηση τροχιακών ελιγμών. Δεν υπήρχαν κοσμοναύτες στον Μιρ όταν συνδέθηκε το Προγκρές: το επόμενο πλήρωμα έφτασε στον σταθμό δύο εβδομάδες αργότερα.
Αιγυπτιακές Ένοπλες Δυνάμεις

Οι Αιγυπτιακές Ένοπλες Δυνάμεις (αραβικά: القوات المسلحة المصرية) αποτελούν τις ένοπλες δυνάμεις της Αιγύπτου. Οι Αιγυπτιακές Ένοπλες Δυνάμεις είναι οι μεγαλύτερες στην Αφρική και τη Μέση Ανατολή, αλλά και μία από τις μεγαλύτερες στον κόσμο. Ιδρύθηκαν το 1922 και αποτελούνται από τον Αιγυπτιακό Στρατό, το Αιγυπτιακό Πολεμικό Ναυτικό, την Αιγυπτιακή Πολεμική Αεροπορία και τις Αιγυπτιακές Δυνάμεις Αεράμυνας.

Σύμφωνα με το αιγυπτιακό σύνταγμα, οι Αιγυπτιακές Ένοπλες Δυνάμεις υπό την ηγεσία του Γενική Διοίκηση ή από το Ανώτατο Συμβούλιο που σχηματίζεται σε περιόδους έκτακτης ανάγκης και με επικεφαλής τον Πρόεδρο, ο οποίος κατέχει τον τίτλο του ανώτατου ηγέτη των Αιγυπτιακών Ενόπλων Δυνάμεων, και αποτελείται από 21 αξιωματικούς των ενόπλων δυνάμεων που αντιπροσωπεύουν τις διάφορες στρατιές και υπηρεσίες.
Θεμιστοκλής Κονίτσας

Ο Θεμιστοκλής Κονίτσας του Ιωάννη (Αράχοβα, 1901 - Αθήνα, 20 Νοεμβρίου 1980) ήταν Έλληνας δικηγόρος και πολιτικός. Διετέλεσε βουλευτής στην εκλογική περιφέρεια Βοιωτίας και υφυπουργός.
Προγκρές Μ-2

Το Προγκρές Μ-2 ήταν σοβιετικό μη επανδρωμένο διαστημόπλοιο που εκτοξεύτηκε το 1989 για να ανεφοδιάσει τον διαστημικό σταθμό Μιρ. Ήταν το δέκατο ένατο από τα συνολικά 64 διαστημόπλοια Προγκρές που συνδέθηκαν με τον Μιρ. Το συγκεκριμένο ήταν τύπου Προγκρές Μ και είχε αριθμό σειράς 202. Μετέφερε προμήθειες για το πλήρωμα (τρόφιμα, νερό και οξυγόνο), καύσιμα για την ρύθμιση της τροχιάς του σταθμού και την διεξαγωγή ελιγμών, καθώς και εξοπλισμό για την διεξαγωγή επιστημονικής έρευνας.
Greatest Hit (...and 21 Other Pretty Cool Songs)

Το Greatest Hit (...and 21 Other Pretty Cool Songs) είναι διπλή συλλογή τραγουδιών του αμερικάνικου progressive metal συγκροτήματος Dream Theater, η οποία κυκλοφόρησε στις 29 Μαρτίου 2008 μέσω της δισκογραφικής εταιρίας "Rhino".

Η συλλογή περιλαμβάνει κομμάτια ηχογραφημένα από το 1991 μέχρι το 2005, αφήνοντας εκτός το πρώτο άλμπουμ του συγκροτήματος και ξεκινώντας από το ""Images And Words" του 1992 μέχρι και το "Octavarium" του 2005.

Το πρώτο μέρος του "Greatest Hit"" τιτλοφορείται "The Dark Side" και περιέχει βαρύτερα και πιο metal κομμάτια του συγκροτήματος, ενώ η δεύτερη πλευρά ονομάστηκε "The Light Side" και αναδεικνύει την πιο μελωδική πλευρά των Dream Theater.
Ισραηλινές Αμυντικές Δυνάμεις

Οι Ισραηλινές Αμυντικές Δυνάμεις (αγγλικά: "Israel Defense Forces", IDF, εβραϊκά: , κοινώς γνωστές στο Ισραήλ με το ακρονύμιο , "Τζαχάλ"), είναι οι ένοπλες δυνάμεις του κράτους του Ισραήλ. Αποτελούνται από το Στρατό Ξηράς, το Πολεμικό Ναυτικό και την Πολεμική Αεροπορία. Επικεφαλής των Ισραηλινών Αμυντικών Δυνάμεων είναι ο Αρχηγός του Γενικού Επιτελείου (ο Ραματκάλ), που υπάγεται στο Υπουργείο Άμυνας του Ισραήλ.

Οι Ισραηλινές Αμυντικές Δυνάμεις διαφέρουν από τις περισσότερες ένοπλες δυνάμεις στον κόσμο, με πολλούς τρόπους. Οι διαφορές περιλαμβάνουν την υποχρεωτική στράτευση των γυναικών και τη δομή του, η οποία τονίζει τις στενές σχέσεις μεταξύ του στρατού, του πολεμικού ναυτικού και της πολεμικής αεροπορίας. Από την ίδρυσή τους, οι Ισραηλινές Αμυντικές Δυνάμεις έχουν σχεδιαστεί ειδικά για να ταιριάζουν στην ιδιαίτερη κατάσταση που αφορά την ασφάλεια του Ισραήλ. Οι Ισραηλινές Αμυντικές Δυνάμεις αποτελούν έναν από τους σημαντικότερους θεσμούς της ισραηλινής κοινωνίας, επηρεάζοντας και την οικονομία της χώρας, τον πολιτισμό και το πολιτικό σκηνικό. Το 1965, οι Ισραηλινές Δυνάμεις Άμυνας τιμήθηκαν με το Βραβείο του Ισραήλ για τη συμβολή τους στην εκπαίδευση.

Οι Ισραηλινές Αμυντικές Δυνάμεις χρησιμοποιούν διάφορες τεχνολογίες που αναπτύσσονται στο Ισραήλ, πολλές από τις οποίες έχουν δημιουργηθεί ειδικά για να ταιριάζουν στις ανάγκες των Ισραηλινών Αμυντικών Δυνάμεων, όπως το μέσο άρμα μάχης Merkava, το τεθωρακισμένο όχημα μεταφοράς προσωπικού Achzarit, υψηλής τεχνολογίας οπλικά συστήματα, το σύστημα αντιπυραυλικής άμυνας Iron Dome, το σύστημα ενεργητικής προστασίας Trophy για τα οχήματα, όπως και τα τυφέκια Galil και Tavor. Το οπλοπολυβόλο Uzi εφευρέθηκε στο Ισραήλ και χρησιμοποιήθηκε από τις Ισραηλινές Αμυντικές Δυνάμεις από το 1954 μέχρι τον Δεκέμβριο του 2003. Από το 1967, οι Ισραηλινές Αμυντικές Δυνάμεις έχουν στενές στρατιωτικές σχέσεις με τις Ηνωμένες Πολιτείες, συμπεριλαμβανομένης της συνεργασίας για την ανάπτυξη, όπως για το F-15I jet, το σύστημα άμυνας Thel laser, καθώς και το σύστημα αντιπυραυλικής άμυνας Arrow.Επίσης το μαχητικό αεροσκάφος Kfir και το τεθωρακισμένο όχημα Merkava.
Γερμανικό Βαλτικό Κόμμα

Το Γερμανικό Βαλτικό Κόμμα (, , DbPE) ήταν πολιτικό κόμμα στην Εσθονία το οποίο εκπροσωπούσε την γερμανική μειονότητα.
Προγκρές Μ-5

Το Προγκρές Μ-5 ήταν σοβιετικό μη επανδρωμένο διαστημόπλοιο που εκτοξεύτηκε το 1990 για να ανεφοδιάσει τον διαστημικό σταθμό Μιρ. Ήταν το εικοστό τρίτο από τα 64 συνολικά διαστημόπλοια Προγκρές που έφτασαν στον Μιρ. Ήταν της έκδοσης Πρόγκρες-Μ και είχε αριθμό σειράς 206. Μετέφερε τρόφιμα, νερό και οξυγόνο για το πλήρωμα, καύσιμα για τον διαστημικό σταθμό καθώς και εξοπλισμό για την διεξαγωγή επιστημονικών ερευνών. Ήταν το πρώτο από δέκα διαστημόπλοια του ίδιου τύπου που μετέφερε κάψουλα επανεισόδου VBK-Raduga, χάρη στην οποία ήταν δυνατή η ανάκτηση υλικού.
Κόσμος 147

Ο Κόσμος 147 (ρωσικά: "Космос 147" ή Ζενίτ-2 Νο.44 ήταν σοβιετικός κατασκοπευτικός δορυφόρος τύπου Ζενίτ-2 που εκτοξεύτηκε το 1967. Ήταν ο τεσσαρακοστός έβδομος δορυφόρος αυτού του τύπου που εκτοξεύτηκε.
Σεστάο Σπορτ Κλουμπ

Η Σεστάο Σπορτ Κλουμπ ήταν αθλητική ποδοσφαιρική ομάδα από την πόλη Σεστάο, στην αυτόνομη κοινότητα της Χώρα των Βάσκων. Ιδρύθηκε το 1916 και διαλύθηκε το 1996. Έδρα της ομάδας ήταν το Estadio Las Llanas, χωρητικότητας 8900 θεατών. Μετρούσε 17 συμμετοχές στη Σεγούντα Ντιβιζιόν και 10 στη Σεγούντα Ντιβιζιόν Β'.


Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1916
Κατηγορία:Ποδοσφαιρικές ομάδες Χώρας των Βάσκων
Χρήστος Σταμπέλος

Ο Χρήστος Σταμπέλος (1914-1985) ήταν Έλληνας υπουργός, από τους πρώτους που εργάστηκαν για την ΕΟΚ και το Συμβούλιο της Ευρώπης. Διετέλεσε υπουργός Εργασίας σε υπηρεσιακές κυβερνήσεις. 

Ειδικότερα, ο Σταμπέλος υπηρέτησε στην κυβέρνηση του Πιπινέλη από τις 3 Σεπτεμβρίου ως τις 28 Σεπτεμβρίου 1963, στην υπηρεσιακή κυβέρνηση του Ιωάννη Παρασκευόπουλου από τις 31 Δεκεμβρίου 1963 ως τις 19 Φεβρουαρίου 1964 και για τελευταία φορά από τις 22 Δεκεμβρίου 1966 ως τις 3 Απριλίου 1967, στην υπηρεσιακή κυβέρνηση του Ιωάννη Παρασκευόπουλου.
Μπνέι Σαχνίν ΦΚ

Η Μπνέι Σαχνίν ΦΚ είναι μια ισραηλινή ποδοσφαιρική ομάδα. Ιδρύθηκε το 1991. Έδρα της ομάδας είναι το Doha Stadium, χωρητικότητας 8500 θεατών. Συμμετέχει στο Πρωτάθλημα ποδοσφαίρου Ισραήλ. Το 2003-04 κέρδισε το Israel State Cup.

Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις ποδοσφαιρικών ομάδων το 1991
Final Fantasy VII

Το Final Fantasy VII (ιαπωνικά: ファイナルファンタジーVII, Χέπμπορν: "Fainaru Fantajī Sebun") είναι βιντεοπαιχνίδι ρόλων, που αναπτύχθηκε και διανεμήθηκε από τη Square (ή Squaresoft, νυν Square Enix) για το PlayStation το 1997. Είναι το έβδομο παιχνίδι της σειράς "Final Fantasy" και το πρώτο που κυκλοφόρησε στην Ευρώπη. Επίσης, είναι το πρώτο της σειράς που χρησιμοποίησε τρισδιάστατα γραφικά, με τους τρισδιάστατους χαρακτήρες τοποθετημένους σε προσχεδιασμένα φωτορεαλιστικά περιβάλλοντα.

Η ανάπτυξη του παιχνιδιού ξεκίνησε το 1994. Αρχικά, ήταν αποφασισμένο να κυκλοφορήσει για την κονσόλα Super Nintendo Entertainment System, έπειτα στο Nintendo 64 και, τελικά, στο PlayStation. Το σενάριο του "Final Fantasy VII" γράφτηκε από τους Καζουσίγκε Νοτζίμα και Γιοσινόρι Κιτάσε, η σκηνοθεσία έγινε από τον Γιοσινόρι Κιτάσε και η παραγωγή από τον Χιρονόμπου Σακαγκούτσι. Τη μουσική συνέθεσε ο βετεράνος των "Final Fantasy", Νομπούο Ουεμάτσου, ενώ ο Τετσούγια Νομούρα αντικατέστησε τον Γιοσιτάκα Αμάνο στο σχεδιασμό χαρακτήρων.

Το "Final Fantasy VII" έγινε αμέσως μεγάλη εμπορική επιτυχία, αφότου είχε προηγηθεί μεγάλη διαφημιστική καμπάνια. Αρχικά κυκλοφόρησε το 1997 για το PlayStation της Sony, το 1998 για τα Microsoft Windows, το 2009 στο PlayStation Network, το 2012 για ψηφιακό κατέβασμα στον προσωπικό υπολογιστή και το 2013 στο Steam. Το 2014, κυκλοφόρησε μόνο στην Ιαπωνία, μέσω της υπηρεσίας Dive In, στις συσκευές Android και iPhone. Στις 6 Δεκεμβρίου του 2014 ανακοινώθηκε η έκδοσή του για το PlayStation 4, με αναβαθμισμένα γραφικά. Συνέχισε να πουλάει σταθερά, με περισσότερα από 11 εκατομμύρια αντίγραφα να έχουν αγοραστεί μέχρι το 2015, πράγμα που το κάνει τον τίτλο με τις μεγαλύτερες πωλήσεις της σειράς "Final Fantasy".

Το "Final Fantasy VII" επαινέθηκε για τα γραφικά του, τον τρόπο παιχνιδιού, τη μουσική, και το σενάριό του. Αρχικά, ωστόσο, υπήρξαν αρνητικές κριτικές σχετικά με την προσαρμογή του στην αγγλική γλώσσα. Το "Final Fantasy VII" αναγνωρίστηκε ότι καθιέρωσε τα ιαπωνικά παιχνίδια και έξω από τη γενέτειρά τους, και ότι ενίσχυσε τις πωλήσεις των κονσολών PlayStation. Πολλές φορές κατατάχθηκε ψηλά σε διάφορους καταλόγους κορυφαίων παιχνιδιών. Η δημοτικότητα του τίτλου οδήγησε τη Square στη δημιουργία μιας σειράς prequel και sequel, υπό το συγκεντρωτικό τίτλο "Compilation of Final Fantasy VII". Στην έκθεση E3 του 2015, η Square Enix ανακοίνωσε ένα remake υψηλής ανάλυσης για το PlayStation 4.
White Blood Cells

Το "White Blood Cells" είναι το τρίτο άλμπουμ των The White Stripes. Κυκλοφόρησε στις 3 Ιουλίου του 2001. Ηχογραφήθηκε μέσα σε λιγότερο από μία εβδομάδα στα Easley-McCain Recording. Παραγωγός ήταν για ακόμα μια φορά ο τραγουδιστής Jack White. Ήταν το τελευταίο άλμπουμ της μπάντας για την Sympathy for the Record Industry. Έχοντας ενισχυθεί από το επιτυχημένο single "Fell in Love with a Girl", το άλμπουμ έδωσε εξαιρετικές κριτικές στους The White Stripes και τους έκανε ευρέως γνωστούς. Το 2012, το Rolling Stone έβαλε το άλμπουμ στο #497 στη λίστα με τα 500 καλύτερα άλμπουμ όλων των εποχών.
Charli XCX

Η Σάρλοτ Έμμα Άτσισον ("Charlotte Emma Aitchison", 2 Αυγούστου 1992), γνωστή με το καλλιτεχνικό της όνομα Charli XCX, είναι Αγγλίδα τραγουδίστρια και τραγουδοποιός. Το πρώτο της στούντιο άλμπουμ, "True Romance", κυκλοφόρησε τον Απρίλιο του 2013 από την δισκογραφική εταιρεία Asylum Records. Έγραψε το "I Love It" των Icona Pop, το οποίο έφτασε νούμερο ένα στο Ηνωμένο Βασίλειο και αργότερα συνεργάστηκε με την Iggy Azalea στο "Fancy", το οποίο ήταν μια παγκόσμια επιτυχία. Βγάζει το δεύτερο στούντιο άλμπουμ της "SUCKER", τον Δεκέμβριο του 2014. Το πρώτο σινγκλ του άλμπουμ "Boom Clap", έγινε το πρώτο της σόλο κομμάτι που έφτασε τοπ 10 στις ΗΠΑ.
Ρεάλ Ουνιόν

Η Ρεάλ Ουνιόν (ισπανικά: "Real Unión") είναι ισπανική ποδοσφαιρική ομάδα από την πόλη Ιρούν (Irún) στην αυτόνομη κοινότητα της Χώρας των Βάσκων. Ιδρύθηκε το 1915. Έδρα της ομάδας είναι το Stadium Gal, χωρητικότητας 6.000 θεατών. Συμμετέχει στη Σεγούντα Ντιβιζιόν Β'. Μετράει 4 συμμετοχές στη Πριμέρα Ντιβιζιόν, 10 στη Σεγούντα Ντιβιζιόν και 22 στη Σεγούντα Ντιβιζιόν Β'. Επίσης, έχει κατακτήσει 4 φορές το Κύπελλο Ισπανίας (1913, 1918, 1924, 1927).
This Was

Το This Was είναι το πρώτο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 25 Οκτωβρίου 1968 μέσω της δισκογραφικής εταιρίας "Island Records" στην Ευρώπη και τον Φεβρουάριο του 1969 στην Αμερική.

Το 2001 επανεκδόθηκε από την "Chrysalis Records" με τρία επιπλέον κομμάτια, ενώ στις 10 Ιουνίου 2008 η "Capitol" κυκλοφόρησε το "This Was" σε μορφή διπλού CD, η οποία περιλαμβάνει την αρχική μονοφωνική έκδοση του άλμπουμ, μία στερεοφωνική έκδοση του, τραγούδια που είχαν κυκλοφορήσει μόνο στο σινκγλ του δίσκου και ηχογραφήσεις από την εκπομπή "Top Gear" του Τζον Πιλ στο BBC, στις 23 Ιουλίου και 5 Νοεμβρίου 1968.

Το "This Was" σκαρφάλωσε στην δέκατη θέση των βρετανικών τσαρτ και το # 62 στο αμερικάνικο Billboard.

Μετά την κυκλοφορία του δίσκου, ο κιθαρίστας Μικ Άμπρααμς αποχώρησε από το συγκρότημα για να σχηματίσει τους Blodwyn Pig. Για την θέση του, έκαναν οντισιόν διάφοροι μουσικοί, μεταξύ των οποίων ο μετέπειτα κιθαρίστας των Black Sabbath, Τόνι Αϊόμι, ο οποίος τελικά θέλησε να επιστρέψει στο Μπέρμιγχαμ και το παλιό του συγκρότημα μετά από τρεις εβδομάδες συνεργασίας με τους Jethro Tull. Την θέση του κιθαρίστα κάλυψε οριστικά ο Μάρτιν Μπαρ, ο οποίος έδωσε την πρώτη του συναυλία με το συγκρότημα στις 30 Δεκεμβρίου 1968, στο "Winter Gardens" του Πενζάνς.
ΣΣ Αρέτσο

Η ΣΣ Αρέτσο, η απλά Αρέτσο, είναι ένας ιταλικός ποδοσφαιρικός σύλλογος από το Αρέτσο. Ιδρύθηκε για πρώτη φορά το 1923, έπειτα χρεοκόπησε και επανιδρύθηκε το 1993. Μετά ξανάκλεισε και επανιδρύθηκε το 2010. Έδρα της είναι το γήπεδο Τσιτά ντι Αρέτσο (πρώην Κομουνάλε), χωρητικότητας 13.128 θέσεων. Αυτήν τη στιγμή συμμετέχει στη Γ' Κατηγορία. Μετράει στο παρελθόν και μερικές συμμετοχές στη Β' Κατηγορία.
ΑΤΕ ΠΕΚ Παρεκκλησιάς

Η Αγροτική Τοπική Ένωση Παναγροτικής Ένωσης Κύπρου Παρεκκλησιάς ή η ΑΤΕ ΠΕΚ Παρεκκλησιάς (διαβάζεται «άτε πεκ») ήταν κυπριακή ποδοσφαιρική ομάδα από την Παρεκκλησιά της επαρχίας Λεμεσού. Η ομάδα είχε 8 συμμετοχές στη Δ΄ κατηγορία της Κύπρου. Το 2006 ενοποιήθηκε με την ΑΜΕΠ Παρεκκλησιάς δημιουργώντας την Ένωση Νέων Παρεκκλησιάς.
Αθλητική Μορφωτική Ένωση Παρεκκλησιάς

Η Αθλητική Μορφωτική Ένωση Παρεκκλησιάς (ή η ΑΜΕΠ Παρεκκλησιάς) είναι κυπριακή ποδοσφαιρική ομάδα από την Παρεκκλησιά της επαρχίας Λεμεσού. Η ομάδα έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Το 2006 ενοποιήθηκε με την ΑΤΕ ΠΕΚ Παρεκκλησιάς δημιουργώντας την Ένωση Νέων Παρεκκλησιάς. Μετά τη διάλυση της Ένωσης Νέων Παρεκκλησιάς το 2017, η ΑΜΕΠ επαναδραστηριοποιήθηκε το 2018.
Βασκική σύγκρουση

Η Βασκική σύγκρουση, επίσης γνωστή ως η σύγκρουση Ισπανίας-ETA, ήταν ένοπλη και πολιτική σύγκρουση μεταξύ του ισπανικού κράτους, της Γαλλίας και του Εθνικού Απελευθερωτικού Κινήματος Βάσκων (MLNV), μιας ομάδας κοινωνικών και πολιτικών Βασκικών οργανώσεων, που επεδίωκαν την ανεξαρτησία τους από την Ισπανία και τη Γαλλία. Το κίνημα χτίστηκε γύρω από την αυτονομιστική οργάνωση ΕΤΑ, η οποία από το 1959 ξεκίνησε μια εκστρατεία επιθέσεων εναντίον ισπανικών διοικήσεων. Σε απάντηση, η ETA ήταν απαγορευμένη ως τρομοκρατική οργάνωση από τις ισπανικές, βρετανικές, γαλλικές και αμερικανικές αρχές. Η σύγκρουση έλαβε χώρα κυρίως στο ισπανικό έδαφος, αν και σε μικρότερο βαθμό ήταν επίσης παρούσα στη Γαλλία, και ήταν η μεγαλύτερη βίαιη σύγκρουση στη σύγχρονη δυτική Ευρώπη. Έχει χαρακτηριστεί μερικές φορές ως ο "πλέον μακροχρόνιος πόλεμος στην Ευρώπη».

Η ορολογία είναι αμφιλεγόμενη. Ο όρος «βασκική σύγκρουση» προτιμάται από τις βασκικές εθνικιστικές ομάδες, συμπεριλαμβανομένων εκείνων που είναι αντίθετοι στη βία της ETA. Η ισπανική κοινή γνώμη απορρίπτει γενικά τον όρο, θεωρώντας ότι είναι καταπολέμηση τρομοκρατικών ομάδων από τις νόμιμες κρατικές υπηρεσίες.

Η σύγκρουση έχει πολιτικές και στρατιωτικές διαστάσεις. Οι συμμετέχοντες περιλαμβάνουν πολιτικούς και πολιτικούς ακτιβιστές και στις δύο πλευρές, η abertzale αριστερά και η ισπανική κυβέρνηση, οι δυνάμεις ασφαλείας της Ισπανίας και της Γαλλίας αγωνίζονται κατά της ETA και άλλων μικρών οργανώσεων που συμμετέχουν συνήθως στο kale borroka. Ακροδεξιές παραστρατιωτικές ομάδες που μάχονται κατά της ETA ήταν επίσης ενεργές στις δεκαετίες του 1970 και του 1980.

Παρά το γεγονός ότι η συζήτηση σχετικά με την ανεξαρτησία των Βάσκων άρχισε τον 19ο αιώνα, η ένοπλη σύγκρουση ξεκίνησε όταν δημιουργήθηκε η ETA. Από τότε, η σύγκρουση είχε ως αποτέλεσμα το θάνατο περισσότερων από 1.000 ανθρώπων, οι περισσότεροι από τους οποίους αξιωματικοί της αστυνομίας και της ασφάλειας, μέλη των ενόπλων δυνάμεων, Ισπανοί πολιτικοί, δημοσιογράφοι και άλλοι πολίτες, όπως επίσης και ορισμένα μέλη της ETA. Ακόμη, χιλιάδες άνθρωποι τραυματίστηκαν, δεκάδες απήχθησαν και αμφισβητούμενος αριθμός ζει στην εξορία, είτε για να ξεφύγουν από τη βία ή για να αποφύγουν τη σύλληψη από την ισπανική ή γαλλική αστυνομία ή από την Europol / Interpol.

Στις 20 Οκτωβρίου του 2011, η ETA ανακοίνωσε «οριστική παύση της ένοπλης δραστηριότητας της». Ο ισπανός πρωθυπουργός Χοσέ Λουίς Ροδρίγκεθ Θαπατέρο χαρακτήρισε την κίνηση ως «μια νίκη για τη δημοκρατία, το δίκαιο και τη λογική».
Μιχαήλ Καθεκλάς

Ο Μιχαήλ Καθεκλάς ήταν Έλληνας αγωνιστής στην Επανάσταση του 1821, καταγόμενος από το Κούνενι Κισάμου Κρήτης, τη σημερινή Βάθη Χανίων.

Ο Καθεκλάς έλαβε μέρος στις πολεμικές επιχειρήσεις στη δυτική Κρήτη. Αργότερα, όταν η επανάσταση καταστάλθηκε στη μεγαλόνησο, ο Κουνενιώτης μαχητής πέρασε στην Πελοπόννησο, όπου και πολέμησε μέχρι το 1827. Στη συνέχεια επέστρεψε στην Κρήτη, όπου και αγωνίσθηκε στην Επανάσταση του 1841.
Καϊλάς Σατυάρτι

Ο Καϊλάς Σατυάρτι ("Kailash Satyarthi") είναι Ινδός ακτιβιστής για τα δικαιώματα των παιδιών και ένας από τους πρωτοπόρους παγκοσμίως στον αγώνα κατά της παιδικής εργασίας. Το 1980 ίδρυσε το «Bachpan Bachao Andolan» (= Κίνημα «Σώστε την παιδική ηλικία») και λέγεται ότι έχει προστατεύσει αποτελεσματικά τα δικαιώματα περισσότερων των 83 χιλιάδων παιδιών από 144 χώρες<ref name="http://www.hindustantimes.com"></ref>. Η δράση του αποτελεί μία από τις κυριότερες αιτίες για τη Σύμβαση 182 της Διεθνούς Οργάνωσης Εργασίας, που αφορά τις χειρότερες μορφές παιδικής εργασίας και συνιστά πλέον ένα βασικό καθοδηγητικό κείμενο για τις κυβερνήσεις σε όλο τον κόσμο.

Το έργο του Σατυάρτι αναγνωρίσθηκε με την απονομή σε αυτόν πολλών εθνικών και διεθνών τιμητικών διακρίσεων, μεταξύ των οποίων ξεχωρίζει το Βραβείο Νόμπελ Ειρήνης του 2014, το οποίο μοιράσθηκε με τη Μαλάλα Γιουσαφζάι.
Καϊκοσθένης

Ο Καϊκοσθένης (περ. 200 π.Χ.) ήταν αρχαίος Έλληνας γλύπτης από την Αττική.

Ο πατέρας του ονομαζόταν Απολλωνίδης, ενώ ο αδελφός του Δίος ήταν επίσης γλύπτης. Δεν είναι βέβαιο αν επρόκειτο για Αθηναίο, Θριάσιο ή Φυλάσιο ως προς τον δήμο της καταγωγής του, καθώς σε επιγραφή που φέρει το όνομά του δεν διασώζεται η αρχή του ονόματος του δήμου του.

Ο Καϊκοσθένης φαίνεται ότι υπήρξε πολύ δραστήριος καλλιτέχνης, γιατί το όνομά του έχει διασωθεί σε πολλά βάθρα αγαλμάτων που ανακαλύφθηκαν στην Αθήνα, τόσο επάνω στην Ακρόπολη, όσο και κάτω στην πόλη.

Ορισμένοι από τους νεότερους ερευνητές ταυτίζουν τον Καϊκοσθένη με τον Χαλκοσθένη, τον οποίο αναφέρει ο Πλίνιος ("Nat. Hist." 34, 87).
Αλχαφερία

Το Παλάτι της Αλχαφερία (ισπανικά: "Palacio de la Aljafería", αραβικά: قصر الجعفرية, μτγ: Qasr al-Jaʿfariya) είναι οχυρωμένο μεσαιωνικό μουσουλμανικό παλάτι το οποίο κατασκευάστηκε στο δεύτερο μισό του 11ου αιώνα από το μαυριτανικό τάιφα της Σαρακούστα της Αλ-Ανδαλούς, τη σημερινή Σαραγόσα στην Ισπανία. Ήταν η κατοικία της δυναστείας Μπανού Χουντ κατά την εποχή του Αμπού Τζαφαρ Αλ-Μουκταντίρ, αφότου νίκησαν τους Μπανού Τουτζίμπι της δυναστείας Κιντά. Το παλάτι αντανακλά το μεγαλείο του απέκτησε το βασίλειο της Σαρακούστα στο μέγιστο της ακμής του. Το παλάτι σήμερα περιλαμβάνει το Κόρτες (περιφερειακό κοινοβούλιο) της αυτόνομης κοινότητας της Αραγωνίας.

Η κατασκευή έχει μοναδική σημασία επειδή είναι η μόνη διατηρημένη καταγραφή ενός μεγάλου κτιρίου ισπανικής ισλαμικής αρχιτεκτονικής της εποχής των Τάιφας (ανεξαρτήτων βασιλείων). Η Αλχαφερία ανακηρύχθηκε Μνημείο Παγκόσμιας Κληρονομιάς από την UNESCO ως τμήμα της μουδέχαρ αρχιτεκτονικής της Αραγωνίας, με την επέκτασή του το 2001.
The Crimson Idol

The Crimson Idol είναι ο τίτλος του πέμπτου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Αύγουστο του 1992 μέσω της "Capitol Records". Ο δίσκος επανεκδόθηκε το 1999 ως διπλό CD, με το 17λεπτο κομμάτι "The Story of Jonathan", το οποίο είναι η αφήγηση της ιστορίας του άλμπουμ, από τον Μπλάκι Λόουλες, όπως και ένα ζωντανά ηχογραφημένο CD.
Καρλισμός

Ο Καρλισμός (βασκικά: "Karlismo", καταλανικά: "Carlisme", γαλικιανά: "Carlismo", ισπανικά: "Carlismo") είναι παραδοσιοκρατικό πολιτικό κίνημα στην Ισπανία, το οποίο επιδιώκει τη δημιουργία μιας ξεχωριστής γραμμής της δυναστείας των Βουρβόνων στον ισπανικό θρόνο. Αυτή η γραμμή προέρχεται από τον δον Κάρλος-Μαρία κόμη της Μολίνα (1788-1855) και ιδρύθηκε λόγω της διαφοράς που υπήρξε, όσον αφορά τους νόμους διαδοχής και την εκτεταμένη δυσαρέσκεια με τη γραμμή διαδοχής του Αλφόσνου του Οίκου των Βουρβόνων. Το κίνημα έφτασε στη μεγαλύτερη ακμή του τη δεκαετία του 1830, αλλά ανέκαμψε μετά την ήττα της Ισπανίας στον Ισπανοαμερικανικό Πόλεμο το 1898, όταν η Ισπανία έχασε τα τελευταία σημαντικά υπερπόντια εδάφη, την Κούβα, το Γκουάμ, τις Φιλιππίνες και το Πουέρτο Ρίκο από τις Ηνωμένες Πολιτείες.

Υπήρξε το μοναδικό μαζικό πολιτικό κίνημα της Ισπανίας του 19ου αιώνα και αποτέλεσε σημαντική δύναμη στην ισπανική πολιτική, από το 1833 μέχρι το τέλος του καθεστώτος του Φράνκο το 1975. Ιστορικά διαμορφώθηκε μετά την φιλοαπολυταρχική επανάσταση του 1820, που επανέφερε τον Φερδινάνδο Ζ΄ στην εξουσία και σταδιακά ρίζωσε στις ισπανικές περιοχές που χαρακτηρίζονταν από φιλομοναρχικά και φιλοθρησκευτικά συναισθήματα και προσκόλληση στις παραδόσεις. Έτσι, το τέως βασίλειο της Ναβάρρας και οι βασκικές επαρχίες μαζί με την ορεινή Καταλονία και Αραγόνα αποτέλεσαν τον παραδοσιακό καρλιστικό πυρήνα. Σταδιακά ο συντηρητισμός των καρλιστών εξελίχθηκε σε μια απέχθεια προς την εκβιομηχανοποίηση των ανωτέρω περιοχών και τα σοσιαλιστικά κινήματα που προέκυπταν σε πόλεις όπως το Μπιλμπάο και τη Βαρκελώνη. Η ισχύς του κινήματος, ήταν η αιτία πολλών μεγάλων πολέμων κατά τον 19ο αιώνα και αποτέλεσε σημαντικό παράγοντα στον Ισπανικό Εμφύλιο Πόλεμο, τη δεκαετία του 1930.
Τζων Τούζο Γουίλσον

Ο Τζων Τούζο Γουίλσον ("John Tuzo Wilson", 24 Οκτωβρίου 1908 - 15 Απριλίου 1993) ήταν Καναδός γεωφυσικός, γεωλόγος και πρύτανης του Πανεπιστημίου της Υόρκης.

Έγινε ευρύτερα γνωστός με παγκόσμια αναγνώριση για τη συμβολή του στην αποδοχή της θεωρίας των τεκτονικών πλακών που αποτελεί σήμερα το δόγμα των Γεωεπιστημών. Συγκεκριμένα με την θεωρία αυτή ερμήνευσε την δημιουργία των νήσων Χαβάη και τις τεκτονικές διεργασίες που συνέβαλαν σ΄ αυτή, εισάγοντας τους όρους: των ""θερμών προβολών" (hotspots), (επί των ωκεάνιων ηφαιστείων), και τα "μετασχηματισμένα όρια"" των τεκτονικών πλακών.
Τραπάνι Κάλτσιο

Η Τραπάνι Κάλτσιο είναι μια ιταλική ποδοσφαιρική ομάδα από την πόλη Τραπάνι. Αγωνίζεται στη Σέριε Β. Ιδρύθηκε το 1905. Έδρα της ομάδας είναι το Στάδιο Πολισπορτίβο Προβιντσάλε χωρητικότητας 6.776 θεατών. Έχει κατακτήσει 1 πρωτάθλημα Σέριε C2 (1993-94) και 2 πρωταθλήματα Σέριε D (1971–72, 1984–85).
Άλφρεντ Βέγκενερ

Ο Άλφρεντ Βέγκενερ ("Alfred Wegener", 1 Νοεμβρίου 1880 – 1 Νοεμβρίου 1930) ήταν Γερμανός (Βερολινέζος), αστρονόμος, γεωφυσικός, γεωλόγος και μετεωρολόγος, και ένας από τους πρωτοπόρους στην εξερεύνηση της αρκτικής ζώνης στην Γροιλανδία. Έγινε όμως περισσότερο γνωστός από την προώθηση της θεωρίας του περί της μετακίνησης των ηπείρων το 1912, και που εξέδωσε υπό τον τίτλο «Καταγωγή των ηπείρων και των ωκεανών» το 1915. Θεωρία που μπορεί την εποχή εκείνη να απορρίφθηκε πλην όμως, μισό αιώνα αργότερα έγινε η βάση της ανάπτυξης της θεωρίας των τεκτονικών πλακών αποτελώντας σήμερα βασικό δόγμα των γεωεπιστημών.
Κερρητανοί

Οι Κερρητανοί ήταν ιβηρική φυλή που κατοικούσε στην σημερινή ευρύτερη περιοχή της Σερδάνια και στην κοιλάδα του ποταμού Σέγρε. Ο κύριος αστικός τους πυρήνας βρισκόταν στη θέση Καστελσιουτάτ, στα όρια της σημερινής Λίβια. Γείτονές τους ήταν από τα νότια οι Ιλεργέτες και από τα ανατολικά οι Σάρδονες.

Το όνομα Κερρητανοί (ή "Cerretani "και "Ceretes" στα λατινικά) τους δόθηκε από ελληνορωμαίους συγγραφείς όπως τον Αβιηνός, τον Στράβωνα και τον Σίλιο Ιταλικό. Ο Ζοάν Κορομίνες θεωρεί την γραφή του ονόματός τους με δύο «r» λανθασμένη και καρπό της άκυρης ετυμολογικής σύνδεσης με την λέξη "cerrum, "όντας γι'αυτόν σωστή μονάχα η μορφή με ένα «r», από την οποία και προέκυψαν και τα συγγενικά τοπωνύμια της Σερδάνια ("Ceretania" στα λατινικά, "Cerdanya" στα καταλανικά).
Ηλίας Αργυριάδης

Ο Ηλίας Αργυριάδης (11 Φεβρουαρίου 1910 – 30 Μαρτίου 1952) ήταν Έλληνας κομμουνιστής, στέλεχος του ΚΚΕ. Συνελήφθη τον Νοέμβριο του 1951 στη βίλα ΑΥΡΑ στη Γλυφάδα, στο πλαίσιο της εξάρθρωσης του μηχανισμού των ασυρμάτων του παράνομου ΚΚΕ. Τον Φεβρουάριο του 1952, δικάστηκε από το Διαρκές Στρατοδικείο Αθηνών μαζί με άλλους 28 συγκατηγορουμένους, στο Αρσάκειο Δικαστικό Μέγαρο, με την κατηγορία της κατασκοπείας, και καταδικάστηκε «δις εις θάνατον». Εκτελέστηκε στις 30 Μαρτίου 1952, στο Γουδή, μαζί με τους Νίκο Μπελογιάννη, Νίκο Καλούμενο και Δημήτρη Μπάτση.
Ράινμπεργκ

Το Ράινμπεργκ (γερμ.: "Rheinberg") είναι πόλη στην περιφέρεια Βέζελ της Βόρειας Ρηνανίας-Βεστφαλίας στη Γερμανία. Βρίσκεται στην αριστερή όχθη του Ρήνου, περίπου 10 χιλιόμετρα βόρεια από το Μερς και 15 χιλιόμετρα νότια του Βέζελ.

Αποτελείται από τα δημοτικά διαμερίσματα του Rheinberg, Borth, Budberg και Orsoy. Έχει έκταση περίπου 75 τ. χλμ. και πληθυσμό 30.610 κατοίκων το 2013.

Ο Πρίγκηπας Ρούπερτ του Ρήνου έλαβε εδώ μέρος στις πρώτες του μάχες, συμμετέχοντας στην πολιοιρκία του Ράινμπεργκ στο πλευρό του Πρίγκηπα Φρειδερίκου της Οράγγης, στα 1633. Περίπου έναν αιώνα αργότερα, στις 12 Ιουνίου 1758, διεξήχθη η Μάχη του Ράινμπεργκ κατά τη διάρκεια του Επταετούς πολέμου.

Το Ράινμπεργκ είναι η πατρίδα του μοντέλου Κλάουντια Σίφερ, που ενίοτε διαμένει στο Ξάντεν, μια ιστορική πόλη που βρίσκεται περίπου 15 χιλιόμετρα μακριά από το Ράινμπεργκ. Είναι επίσης πατρίδα της Ιζαμπέλ Βερτ, η οποία είναι αθλήτρια της ιππασίας, παγκόσμια πρωταθλήτρια του ντρεσάζ.
Midnight Lightning

Midnight Lightning είναι ο τίτλος του στούντιο άλμπουμ του Τζίμι Χέντριξ το οποίο περιέχει ηχογραφήσεις που πραγματοποίησε από το 1968 μέχρι το 1970 και κυκλοφόρησε μέσω της δισκογραφικής εταιρείας "Reprise Records" στην Αμερική και μέσω της "Polydor Records" στην Ευρώπη το Νοέμβριο του 1975.

Αυτός ήταν ο δεύτερος δίσκος με ηχογραφήσεις του Χέντριξ, ο οποίος κυκλοφόρησε σε παραγωγή των Άλαν Ντάγκλας και Ντόνι Μποντζιόβι. Οι αρχικές ηχογραφήσεις πραγματοποιήθηκαν μετά την διάλυση των Experience, με τον Μπίλι Κοξ στο μπάσο και τον Μπάντι Μάιλς στα τύμπανα, αλλά ο Άλαν Ντάγκλας προσέλαβε μουσικούς για να κάνει overdub στις παλιότερες ηχογραφήσεις, γεγονός που κατακρίθηκε.

Το άλμπουμ σκαρφάλωσε στο Top-50 και στις δύο πλευρές Ατλαντικού.
Αρχώνδας

Με το όνομα Αρχώνδας αναφέρεται στην αρχαία ελληνική μυθολογία ένας σύμμαχος των Ηρακλειδών, που μνημονεύεται από τους αρχαίους τραγικούς ποιητές. Σύμφωνα με τα Σχόλια στον Ευριπίδη ("Φοίνισσαι" 1377) και στον Σοφοκλή ("Αίας" 17), αλλά και στο «Λεξικό του Σουίδα» (στο λήμμα "κώθων"), ο Αρχώνδας εισήγαγε πρώτος στην Ελλάδα την τυρηννική σάλπιγγα.
Κυνίσκα

[[Στατήρας]] της [[Ολυμπία|Ολυμπίας]] της 97ης (392 π.Χ.) διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].|264x264εσ
Η Κυνίσκα (γεννήθηκε πιθανώς το 440 π.Χ.) ήταν αρχαία Σπαρτιάτισσα, νικήτρια στους Ολυμπιακούς Αγώνες (396 και 392 π.Χ), κόρη του βασιλιά της Σπάρτης Αρχιδάμου και αδελφής του Αγησιλάου. Είχε κερδίσει στους Ολυμπιακούς αγώνες δυο φορές, το 396 και το 392 π.Χ., στις αρματοδρομίες, η μόνη γυναίκα Ολυμπιονίκης μέχρι τότε, η οποία έχαιρε για αυτό ιδιαίτερης εκτίμησης από τους Σπαρτιάτες, όπως ανέφερε ο Παυσανίας στα Λακωνικά του.